Kui ma oleksin kaks kuud tagasi öelnud, et Tallinna Kaubamaja läheb pankrotti, oleks mind totuks peetud. Täna on see aga tegelikkus. Olgu – Tallinna Kaubamaja jääb ehk ellu, aga mitmed suured üleilmsed kaubamajaketid vaaguvad koroonakriisi tulemusel hinge.
#000002
Tegelikult polnud kõiki neid Neiman Marcuseid juba enne kriisi kellelgi vaja. Tänapäeval ostavad inimesed asju internetist ning harjumuspärased poed täidavad pigem showroomi funktsiooni: lähen katsun toote oma käega ära, ostan aga ikkagi internetist, sest nii on odavam.
#000003
Viirus on traditsiooniliste kaupluste vältimatut sulgumist hooga kiirendama asunud. Ja see paneb kõiki ettevõtjaid e-poodide peale mõtlema. Kellel seda aasta alguses veel polnud, peab täna kribinal-krabinal virtuaalse müügiputka püsti panema, sest päris poed on inimtühjaks jäänud. Ja see on ju lihtne, eks? Kuna ma kõiki e-äri üksikasju ja detaile ise ei tea, pöördusin selle küsimusega Lumavi digiäri strateegi Siiri poole. Ta on aastaid suuremaid ja väiksemaid e-ärisid loonud ja toetanud ning oskab kindlasti öelda, kui lihtne ühe e-äri püstipanek on.
#000004
Sain teada, et on ja ei ole ka. Lihtne, see tähendab. E-poodide lahendusi leiab guugeldades tõepoolest kümneid, alates eestimaisest Voog lahendusest ja lõpetades Shopify-tüüpi hiiglastega. Paraku on ainult platvormist vähe abi. E-pood moodustab e-ärist pelgalt osakese ning edukas internetiäri koosneb väga erinevatest komponentidest: veebileht ise ehk IT, turundus, tooted, kliendihaldus, logistika, ladu ja klienditeenindus.
#000005
Kullast viiulite valmistamisega tegelev ühemehefirma saab kõigega ise hakkama (sest palju tal neid kliente ikka on ning vaevalt ta oma viiuleid laos hoiab). Kõik ülejäänud peavad aga välja mõtlema, kuidas e-äri üht või teist etappi edukalt käivitada ja elus hoida.
#000006
Kes mu klient üldse on?
#000008
Kui palju raha turundusse investeerida?
#000009
Kuidas ma klientide päringutele ja muredele vastan?
#000010
Tohutu hulk küsimusi, millele ei peagi iga ettevõtja ise vastata oskama. Piisab sellest, kui oskad küsida. Ja tead, kust vastuseid otsida. E-ärialast abi saab agentuuridelt, kes on valmis tasu eest kogu su e-müüki haldama. Nõu võib küsida ka Facebooki internetiturunduse ja e-kaubanduse gruppides.
#000011
Kõige mõistlikum on aga aru saada, et alati ei pruugi leiduda ühte inimest, kes kõike teha oskaks. Hullem veel – need „spetsialistid kõigis küsimustest” on reeglina pealiskaudsed targutajad, kes esimese tõsise probleemi ilmnedes ära kaovad.
#000012
Sestap on nupukas iga konkreetse ülesande jaoks parim võimalik abiline leida. Kust? GoWorkaBitist loomulikult. Seda enam, et midagi lihtsamat on raske ette kujutada: loo endale konto ja tutvu tuhandete inimestega, kes sind e-äri kõigis lõikudes aidata tahavad. Tänad iseennast, kui kümne aasta pärast Tallinna Kaubamaja Muuseumist möödud ja neid imelikke päevi meenutad, mil inimesed asjade soetamiseks konkreetsele aadressile kohale pidid minema.
#000013
Ja kui sa oled endale viimasel ajal e-poe loonud või püüad oma netiäri kasvatada, võta minuga palun ühendust ja jaga oma väljakutseid. Kirjuta või helista 526 7371.
#000014
Õige inimene tuleb õigesti tööle võtta
#000015
Uus trend tööturul: ära palka, vaid kaasa vajalikke töötajaid!
Oluline: maksuvaba tulu on 2023. aastast alates kuni 704 eurot kuus
10 sammu, mida teha, et läbi põleda
“Pole mõtet käia tööl, mis hakkab sulle vastu” ehk kuidas Liina endale sobivad tööampsud leidnud on
#000017
Viis lihtsat sammu lisarahani! Ja mis peamine – see töötab! – GoWorkaBit, Tööampsud kui eluviis: GoWorkaBiti 100KLUBI hakkab liikmetele pakkuma tasustatud tööluusi, ravikindlustust ja teisi boonuseidSellest, mis seisab sinu tee peal ees, saab sinu tee – GoWorkaBit, Should I stay or should I go?Planeeri juuli töögraafik kohe! Supersuvi 2022: lisaraha teenides ära unusta puhata! – GoWorkaBit, TÖÖTA NII, ET OLEKS HEA! Kus asuvad sinu tööhõimlased*? Ja kes nad on? Meiega leiad nad üles!Tööampsud kui eluviis: GoWorkaBiti 100KLUBI hakkab liimetele pakkuma tasustatud tööluusi, ravikindlustust ja teisi boonuseid – GoWorkaBit, Riina lugu: minu esimene tööamps – tehtud!10 väga head põhjust, miks valida päriselt paindlik tööelu ja tööampsamine oma püsivaks elustiiliks – GoWorkaBit, Tööampsuga teenitud raha kasvab edasi!
#000018